เรื่องร้องเรียน: อาพาร์ทเมนท์ด้านข้างให้อาหารนกพิราบคะ
การดำเนินการของเจ้าหน้าที่: สำนักงานเขตมีนบุรี โดยฝ่ายสิ่งแวดล้อมและสุขาภิบาล ได้ให้เจ้าหน้าที่ตรวจสอบสถานที่ ณ อาคารเบญจรัตน์บูติกอพาร์ทเม้นท์ ขณะตรวจสอบไม่พบเจ้าของอพาร์ทเม้นท์หรือบุคคลอื่น จึงได้โทรศัพท์สอบถามเจ้าของอพาร์ทเม้นท์ซึ่งมีกิจธุระอยู่ด้านนอก แจ้งให้ทราบเรื่องร้องเรียนซึ่งเจ้าของอพาร์ทเม้นท์แจ้งเจ้าหน้าที่ว่านับตั้งแต่สำนักงานเขตให้เจ้าหน้าที่แนะนำห้ามให้อาหารนกพิราบก็ปฏิบัติตามคำแนะนำมาโดยตลอดและเก็บภาชนะที่ใส่อาหารสำหรับสุนัขเป็นประจำ เจ้าหน้าที่จึงได้แนะนำกรณีให้อาหารสุนัขให้เจ้าของอพาร์ทเม้นท์เฝ้ารอจนกว่าสุนัขจะกินอาหารอิ่มและให้เก็บภาชนะใส่อาหารของสุนัขทันทีเพื่อไม่ให้นกพิราบมากินอาหารได้ ขณะตรวจสอบไม่มีนกพิราบหรือนกอื่นในบริเวณ
ความเห็นของผู้แจ้ง: เจ้าหน้าที่น่าจะมาตามเวลาที่ได้เคยแจ้งไปนะคะ
พื้นที่: แขวงมีนบุรี เขตมีนบุรี กรุงเทพมหานคร